Source: http://docplayer.hu/13638480-Hb-euro-kar-es-jogvedelem-biztositas-termektajekoztato-es-biztositasi-feltetelek.html
Timestamp: 2017-10-19 02:21:39
Document Index: 27971947

Matched Legal Cases: ['Pf. 191', 'Pf. 191', 'Bíróság ', 'bíróság ', 'Pf. 777', 'bíróság ', 'bíróság ', 'bíróság ', 'Pf. 40']

HB EURO kár- és jogvédelem biztosítás. Terméktájékoztató és biztosítási feltételek - PDF
Download "HB EURO kár- és jogvédelem biztosítás. Terméktájékoztató és biztosítási feltételek"
1 HB EURO kár- és jogvédelem biztosítás Terméktájékoztató és biztosítási feltételek
3 Terméktájékoztató a HB EURO kár- és jogvédelem-biztosításról Tisztelt Ügyfelünk! Az Allianz Hungária Biztosító Zrt. széles körű szolgáltatást kíván nyújtani partnerei részére nemcsak itthon, hanem külföldön is. Szeretnénk megismertetni gépjármű-biztosítással rendelkező szerződőinknek ajánlott külföldre szóló kiegészítő biztosítással. Kinek ajánljuk ezt a biztosítási formát? Mindenkinek, aki külföldi nyaralásra, üzleti útra saját gépkocsival utazik, vagy külföldön vállal munkát, ahol magyar rendszámtáblájú, saját gépjárművét használja. (Ilyenek pl. a kamionosok, idénymunkások és külföldre ingázók.) Ki köthet ilyen szerződést? A biztosítást az Allianz Hungária Biztosító Zrt. azon partnereinek kínáljuk, akik gépjárművükre társaságunkkal kötöttek érvényes kötelező gépjármű-felelősségbiztosítást vagy casco biztosítást. A szerződéskötéskor ezek tekintendők alapszerződésnek. Ha ügyfelünk mindkét biztosítási formával rendelkezik, akkor a kötelező gépjármű-felelősségbiztosítás az alapszerződés. Miért érdemes a biztosítást megkötni? A HB EURO kár- és jogvédelem-biztosítási szerződés többféle, összetett szolgáltatást és segítséget kíván nyújtani azoknak, akik külföldön közlekedési baleset során kárt szenvednek, vagy közlekedési balesetet okoznak, és emiatt ellenük hatósági eljárás indul. Ha biztosítottunk külföldön baleset részese lesz, társaságunk jogi, ügyintézési, érdekképviseleti és anyagi segítséget nyújt számára. Nem köztudomású, hogy egy határainkon kívül elszenvedett gépjárműbaleset amelyben a magyar fél a károsult, még ha vétlen is biztosítottunk, milyen hosszadalmas és nehézkes ügyintézéssel jár. A külföldi biztosító kárrendezésének elhúzódása az autósok számára különösen, ha működésképtelenné válik a jármű igen nagy anyagi megterhelést jelent. Vitás esetekben esetleg évekig, de sokszor még jogilag tisztázott helyzetben is hónapokig elhúzódhat a kárrendezési folyamat. A vétlen károsult hosszú ideig várhat a kár kifizetésére. Ha pedig vita támad a felelősség kérdésében, költséges és fárasztó pereskedés kezdődhet, ami szintén súlyos anyagi terhet ró a biztosítottra. Az esetek többségében egy magánember sem anyagilag, sem szakmailag nem képes vállalni az ebből adódó tortúrát (idegen ország, idegen nyelv, más jogi környezet stb.). Ha Ön netán közlekedési szabálysértést vagy bűncselekményt követ el, az is gondot okozhat, hogy idegen országban, más jogrendszer érvénye alatt vonják büntető- vagy szabálysértési eljárás alá. A kirendelt ügyvéd és a per költségeit is a vétkes félnek kell kifizetnie, ami tetemes öszszeg lehet, főleg, ha évekig elhúzódik a per. Ha Ön társaságunkkal köt HB EURO kár- és jogvédelembiztosítást, a feltételekben meghatározott módon és mértékben anyagi, jogi és ügyintézési szolgáltatást nyújtunk, ha külföldön baleset részese lesz, vagy ha Ön ellen büntető- vagy szabálysértési eljárás indul. A szerződés tartama, a biztosítási időszak A HB EURO kár- és jogvédelem-biztosítási szerződés határozatlan időtartamra szól. A szerződés biztosítási időszaka és a biztosítási évforduló az alapszerződéshez igazodik, azzal megegyezik. Hogyan jön létre a szerződés? A biztosítási szerződés a felek írásbeli megállapodásával akkor jön létre a szerződés megkötésére tett ajánlat átvételének időpontjában, ha a biztosító az ajánlatra az átadásától számított 15 napon belül nem nyilatkozott, vagy azt írásban nem utasította vissza. Mikor kezdődik a biztosító kockázatviselése? A kockázat viselése megállapodásunktól függően elkezdődhet az első biztosítási díjrészlet megfizetését követő napon, vagy azonnal, a biztosítási ajánlat aláírásával egyidejűleg (év, hó, nap, óra, perc pontossággal), ha a szerződő az 1
4 első díjrészlet megfizetésére halasztást kapott, vagy ha a díjnak a számlájáról való lehívására megbízást adott. Megállapodásunk alapján a kockázatviselés a fentiektől eltérő időpontban is elkezdődhet. Területi hatály A HB EURO kár- és jogvédelem-biztosítás az alább felsorolt országokba érvényes: Andorra, Luxemburg, Ausztria, Nagy-Britannia és Észak-Írország, Belgium, Németország, Csehország, Norvégia, Dánia és a Faroer-szigetek, Olaszország, Vatikán és San Marino, Finnország, Portugália, Franciaország és Monaco, Spanyolország, Görögország, Svájc és Liechtenstein, Hollandia, Svédország, Horvátország, Szlovákia, Írország, Szlovénia, Lengyelország, Törökország A Magyarország területén bekövetkezett káreseményekre nem nyújt fedezetet a biztosítás. A biztosítási esemény A biztosított az alábbi események bekövetkezésekor tarthat igényt szolgáltatásunkra: Kártérítési biztosítási eseményről akkor beszélhetünk, ha a biztosított külföldön a gépjárműve használata során kárt szenved. Bűncselekmény és szabálysértés mint biztosítási esemény akkor következik be, ha a biztosítottunk gépkocsijával közlekedési bűncselekményt követ el (pl. személyi sérülést okozó közúti balesetet okoz, amely gondatlanságból elkövetett bűncselekménynek minősülhet stb.), vagy szabálysértést követ el (a sebességkorlátozást jelentősen túllépi, a közlekedési szabályokat megsérti, és eközben kisebb balesetet okoz stb.), és emiatt ellene eljárás indul. Milyen szolgáltatást nyújtunk? Ha biztosított külföldön közlekedési baleset részeseként kárt szenved, és 1. rendőrségi vagy bírósági határozattal tudja igazolni, hogy a balesetben teljesen vétlen, és a kárt okozó gépjárműre a baleset időpontjában volt érvényes kötelező felelősségbiztosítás, kártérítésben részesül a magyar jog alapján. Mind a gépjárműkár, mind pedig az esetleges személyi sérüléses kárt rendezzük és kifizetjük, még mielőtt a külföldi károkozó biztosítója megtérítené. Tehát kártérítési szolgáltatást nyújtunk. Szolgáltatásunkat a kárigény elbírálásához szükséges utolsó irat beérkezésétől számított 30 napon belül teljesítjük. 2. Ha a biztosított nem rendelkezik olyan jogerős rendőrségi vagy bírósági határozattal, amely teljes vétlenségét bizonyítja, vagy a károkozó érvényes kötelező felelősségbiztosításának megléte nincs tisztázva, a kár megtérítésére (megelőlegezésére) nincs azonnal lehetőség. Ebben az esetben a biztosító jogvédelmi szolgáltatást nyújt, melynek keretében vállalja a szerződő érdekeinek védelmét (segítségnyújtási szolgáltatás) és az érdekek érvényesítése alatt felmerülő költségek, kiadások viselését (költségviselési szolgáltatás). A segítségnyújtási szolgáltatás keretében az alábbiakat vállaljuk: Elvégezzük a sérült gépjármű itthoni, ingyenes szemléjét (kárfelvételi jegyzőkönyv, fotók, kárszámítás). Személyi sérülés esetén orvos szakértői véleményt készíttetünk. Ha nem egyértelmű, tisztázzuk a károkozó kilétét, a felelősségbiztosítóját és a biztosítási fedezet meglétét. Lefordíttatjuk és összegyűjtjük a kártérítés igényléséhez szükséges összes iratot. 90 napon belül háromszor felszólítjuk a kár rendezésére a kárért felelőst vagy biztosítóját. Ha sikertelen a megkeresés, és biztosított kárigényének további érvényesítését akár peres eljárásban is ezután is kívánja, akkor ügyvédet ajánlunk (a biztosított maga is választhat ügyvédet), aki képviseli az érdekeit külföldön. Segítünk a biztosított és ügyvédje közötti levelezés lefordításában. A költségviselési szolgáltatás keretén belül a biztosítási kötvényen feltüntetett biztosítási összeg mértékéig megtérítjük a külföldi ügyvéd költségeit, az illetékek, szakértők, tolmácsok díját, eljárási költségeket. E költségek megtérítésének felső határa a biztosítási ajánlaton feltüntetett biztosítási összeg, amely minden egyes biztosítási esemény bekövetkezésekor rendelkezésre áll, egy éven belül akár többször is. A biztosítási szerződés 1 vagy 2 egységre köthető meg, amellyel a költségek megtérítésének felső határa is megduplázható. Nagyon fontos, hogy minden jogvédelmi szolgáltatást megelőzően vizsgálatot végez a biztosító a per várható sikeres vagy sikertelen kimeneteléről. Ez azt jelenti, hogy az összes körülményt megvizsgálja, van-e esély a per megnyerésére. Ha jogi megítélés szerint nincs reális esély a sikerre, akkor a biztosító nem nyújt jogvédelmi szolgáltatást. (Ez az eljárás hasonló ahhoz, mint amikor ügyvédhez fordulunk, és az ügyvéd az ügy részleteit megismerve attól függően dönt a képviselet elvállalásáról, hogy lát-e esélyt a per megnyerésére.) Hangsúlyozni kívánjuk, hogy társaságunk csak azokban az ügyekben fogja elutasítani a szolgáltatást, amelyekben semmilyen esély nincs a sikerre, hiszen a mi érdekünk is, hogy a kártérítési igénye- 2
5 ket ügyfeleink minél nagyobb megelégedésére érvényesíteni tudjuk. A biztosított jogi képviseletének feltételeit a biztosítási feltételek részletesen tartalmazzák. Ha a biztosított külföldön közlekedési bűncselekményt vagy szabálysértést követ el, és emiatt ellene eljárás indul, költségviselési szolgáltatást nyújtunk, melynek keretében a szerződésben foglalt biztosítási összeg erejéig, önrészesedés levonása nélkül megtérítjük azokat a költségeket, amelyek az eljárás alá vont biztosított védelme érdekében szükségesek. E szolgáltatás keretén belül társaságunk a biztosított kérelmére (ha nem Ő választja ki) ügyvédet ajánl az adott országban, és ha a biztosítottnak meg kell jelennie a hatóságok előtt, utazását és elszállásolását is megszervezzük. Megtérítjük továbbá a bírósági, hatósági eljárás alatt felmerülő alábbi költségeket: ügyvédi költség, illeték, szakértők, tolmácsok díja, eljárási díjak, bűnügyi költségek, óvadék. Felhívjuk a figyelmet arra, hogy a kiszabott büntetés, illetve szabálysértési bírság összegének megtérítése nem képezi részét társaságunk szolgáltatásának. A biztosítási eseményekre nyújtott szolgáltatások részletezése megtalálható a biztosítási feltételekben. Kérjük, gondosan olvassa át! Milyen lehetőségei vannak a díj fizetésére? A díjfizetés módja és gyakorisága megegyezik az alapszerződésével. A biztosítási díj fizethető havonta, negyedvagy féléves, illetve éves rendszerességgel. Az első biztosítási díjrészletet a biztosítási ajánlat aláírásával egyidejűleg kell megfizetni, kivéve ha a szerződő halasztást kap, vagy megbízást ad a díjnak a folyószámlájáról való lehívására. Az első díjrészlet tartalmazhat töredék (30 napnál rövidebb) időszakra járó díjat is. Ebben az esetben az első díjrészlet a töredék díj és a következő, gyakoriság szerinti (havi, fél- vagy negyedéves, illetve éves) díj összege. Mikor szűnik meg a biztosítás? Megszűnik a biztosítás, ha az alapszerződés bármely okból megszűnik, illetve ha a biztosított vagy a biztosító a biztosítási évforduló előtt 30 nappal írásban felmondja a szerződést. Megszűnik a szerződés akkor is, ha a biztosítási díj az esedékességtől számított 30 napon belül nem fizetik meg. Mikor módosulhat a biztosítási szerződés? A biztosítási szerződés tartalma és díja a következő biztosítási év kezdetétől módosulhat. A biztosítási feltételek és a díjak módosulását a körülmények olyan változásai indokolhatják, amelyek a biztosító kockázatát lényegesen befolyásolják. A biztosító a módosulásról írásban köteles értesíteni a szerződőt a biztosítási évforduló előtt 60 nappal. Ha a módosítást a szerződő nem fogadja el, élhet felmondási jogával (írásban) a biztosítási év vége előtt 30 nappal. A biztosított kötelezettségei A biztosított a káreseményt köteles 3 munkanapon belül írásban bejelenteni, sérült gépjárművét pedig a hazaérkezéstől számított 3 munkanapon belül kell bemutatnia társaságunknak. A biztosított köteles nyilatkozni, hogy a gépjárműben esett kárra elfogadja-e a biztosító által kalkulált összeget, vagy azt inkább számlával kívánja igazolni. A biztosított bármely szolgáltatás igénybevételekor köteles a káresemény összes körülményéről felvilágosítást adni. Minden ezzel kapcsolatos iratot a biztosító rendelkezésére kell bocsátania (kitöltött európai baleseti bejelentő, rendőrségi jegyzőkönyv vagy rendőrségi határozat stb.). Az ügyét képviselő ügyvéd titoktartási kötelezettségét a biztosítóval szemben fel kell oldania. A biztosított köteles továbbá a költségek felesleges növekedését minden tőle elvárható módon elkerülni. A további kötelezettségeket a biztosítási feltételek részletesen tartalmazzák. A biztosító mentesülése A biztosító mentesül a szolgáltatás teljesítése alól, ha a biztosított a kötelezettségeinek nem vagy késedelmesen tesz eleget, és emiatt lényeges körülmények kideríthetetlenekké válnak. Kizárások A biztosítási védelem nem terjed ki az alábbi esetekre: háborús események, belső zavargások, sztrájk, tünteté- sek, nyilvános köztéri eseményeken előforduló erőszakos cselekmények miatti károk; a biztosítottak egymás közötti jogvitái, érdekeik védel- me egymással szemben; 3
6 verseny vagy arra való felkészülés; sugárzó anyagok, termékek által okozott károk, valamint az ezek elhárítására tett intézkedések során okozott károk. A fentieken kívül nem nyújt szolgáltatást a biztosító kártérítési biztosítási eseménynél: --a szerződésben feltüntetett gépjárműre vonatkozó szerződések megszegéséből eredő igényekre; --ha a biztosított által a jogvédelmi szolgáltatás keretében érvényesíteni kívánt kártérítési igény összege nem több Ft-nál; --ha a biztosított a kártérítési igényét az Allianz Hungária Biztosító Zrt.-vel szemben kívánja érvényesíteni; --ha a biztosított kárát ismeretlen üzemben tartó okozta, vagy azt ismeretlen gépjárművel okozták. bűncselekmény mint biztosítási esemény bekövetkezése esetén: --ha a biztosított alkohol, kábító hatású anyag vagy kábítószer hatása alatt állt, --olyan bűncselekmény, szabálysértés (kihágás) esetén, amely gépjármű(vek) balesete nélkül valósul meg (pl. a biztosított megszegi a sebességre vonatkozó előírásokat, vagy áthajt a piros lámpán, de baleset nem történik, a bűncselekmény vagy szabálysértés elkövetése ilyenkor,,önmagában a közlekedési szabályok megszegése). Biztosítási titokkal kapcsolatos szabályok A biztosítókról és a biztosítási tevékenységről szóló évi LX. törvény (Bit.) kötelezi a biztosítót, hogy adjon tájékoztatást azon esetekről és szervezetekről, amely esetekben és szervezetek irányában a biztosítási titoknak minősülő adatok átadása nem minősül a biztosítási titok megsértésének. Ezen kötelezettségünknek teszünk eleget az alábbiakban felsorolt jogszabályi rendelkezések ismertetésével. A hivatkozott törvény szerint biztosítási titok minden olyan államtitoknak nem minősülő, a biztosító, a biztosításközvetítő, a biztosítási szaktanácsadó rendelkezésére álló adat, amely a biztosító, a biztosításközvetítő és a biztosítási szaktanácsadó egyes ügyfeleinek (ideértve a károsultat is) személyi körülményeire, vagyoni helyzetére, illetve gazdálkodására vagy a biztosítóval kötött szerződéseire vonatkozik. A titoktartási kötelezettség a biztosítási titkot birtokló szervezetek alkalmazottaira is kiterjed. Biztosítási titok csak akkor adható ki harmadik személynek, ha a törvény alapján a titoktartási kötelezettség nem áll fenn, illetve a biztosító ügyfele vagy annak törvényes képviselője a kiszolgáltatható biztosítási titokkört pontosan megjelölve,erre vonatkozóan írásban felmentést ad. A biztosítási titok megtartásának kötelezettsége nem áll fenn: a) a feladatkörében eljáró Felügyelettel, b) a folyamatban lévő büntetőeljárás keretében eljáró nyomozó hatósággal és ügyészséggel, c) büntetőügyben, polgári ügyben, valamint a csődeljárás, illetve a felszámolási eljárás ügyében eljáró bírósággal, továbbá a végrehajtási ügyben eljáró önálló bírósági végrehajtóval, d) a hagyatéki ügyben eljáró közjegyzővel, e) az adóhatósággal, ha adóügyben az adóhatóság felhívására a biztosítót törvényben meghatározott körben nyilatkozattételi kötelezettség, illetve ha a biztosítási szerződésből eredő adókötelezettség alá eső kifizetésről törvényben meghatározott adatszolgáltatási kötelezettség terheli; f) a feladatkörében eljáró nemzetbiztonsági szolgálattal, g) a biztosítóval, a biztosításközvetítővel, a szaktanácsadóval, a harmadik országbeli biztosító, független biztosításközvetítő vagy szaktanácsadó magyarországi képviseletével, ezek érdekképviseleti szervezeteivel, illetve a biztosítási, biztosításközvetítői, szaktanácsadói tevékenységgel kapcsolatos versenyfelügyeleti feladatkörében eljáró Gazdasági Versenyhivatallal, h) a feladatkörében eljáró gyámhatósággal, i) az egészségügyről szóló évi CLIV. törvény 108. (2) bekezdésében foglalt egészségügyi hatósággal, j) a külön törvényben meghatározott feltételek megléte esetén a titkosszolgálati eszközök alkalmazására, titkos információgyűjtésre felhatalmazott szervvel, k) a viszontbiztosítóval, valamint közös kockázatvállalás (együttbiztosítás) esetén a kockázatvállaló biztosítókkal, l) az e törvényben szabályozott adattovábbítások során átadott adatok tekintetében a kötvénynyilvántartást vezető kötvénynyilvántartó szervvel, m) az állományátruházás keretében átadásra kerülő biztosítási szerződési állomány tekintetében az átvevő biztosítóval, n) a kárrendezéshez és a megtérítési igény érvényesítéséhez szükséges adatok tekintetében, továbbá ezek egymásközti átadásával kapcsolatban a Kártalanítási Számlát kezelő szervezettel, a Nemzeti Irodával, a levelezővel, az Információs Központtal, a Kártalanítási Szervezettel, kárrendezési megbízottal és a kárképviselővel, illetve a károkozóval, amennyiben az önrendelkezési jogával élve a közúti közlekedési balesetével kapcsolatos kárrendezés kárfelvételi jegyzőkönyvéből a balesetben érintett másik jármű javítási adataihoz kíván hozzáférni, o) a kiszervezett tevékenység végzéséhez szükséges adatok tekintetében a kiszervezett tevékenységet végzővel, p) fióktelep esetében - ha a magyar jogszabályok által támasztott követelményeket kielégítő adatkezelés 4
7 feltételei minden egyes adatra nézve teljesülnek, valamint a harmadik országbeli biztosító székhelye szerinti állam rendelkezik a magyar jogszabályok által támasztott követelményeket kielégítő adatvédelmi jogszabállyal a harmadik országbeli biztosítóval, biztosításközvetítővel, szaktanácsadóval, q) a feladatkörében eljáró adatvédelmi biztossal, r) a kártörténetre vonatkozó adatra és a bonus-malus besorolásra nézve a 109/A. (2) bekezdésében szabályozott esetekben a biztosítóval szemben, ha az a)-j), n) és r) pontban megjelölt szerv vagy személy írásbeli megkereséssel fordul hozzá, amely tartalmazza az ügyfél nevét vagy a biztosítási szerződés megjelölését, a kért adatok fajtáját, az adatkérés célját és jogalapját, azzal, hogy a k), l), m), p) és q) pontban megjelölt szerv vagy személy kizárólag a kért adatok fajtáját, az adatkérés célját és jogalapját köteles megjelölni. A cél és a jogalap igazolásának minősül az adat megismerésére jogosító jogszabályi rendelkezés megjelölése is. A felsorolás e) pontja alapján a biztosítási titok megtartásának kötelezettsége abban az esetben nem áll fenn, ha adóügyben, az adóhatóság felhívására a biztosítót törvényben meghatározott körben nyilatkozattételi kötelezettség, illetve, ha biztosítási szerződésből eredő adókötelezettség alá eső kifizetésről törvényben meghatározott adatszolgáltatási kötelezettség terheli. A biztosító, a biztosításközvetítő és a biztosítási szaktanácsadó a nyomozó hatóság, valamint a polgári nemzetbiztonsági szolgálat részére akkor is köteles haladéktalanul tájékoztatást adni, ha adat merül fel arra, hogy a biztosítási ügylet a) kábítószer-kereskedelemmel, b) terrorizmussal, c) illegális fegyverkereskedelemmel, vagy d) a pénzmosás bűncselekményével van összefüggésben. A biztosító, a biztosításközvetítő és a biztosítási szaktanácsadó a nyomozó hatóságot a halaszthatatlan intézkedés jelzéssel ellátott, külön jogszabályban előírt ügyészi jóváhagyást nélkülöző megkeresésére is köteles tájékoztatni az általa kezelt, az adott üggyel összefüggő, biztosítási titoknak minősülő adatokról. A biztosítási titok megtartásának kötelezettsége nem áll fenn abban az esetben, ha a biztosító, biztosításközvetítő és a biztosítási szaktanácsadó az általa foganatosított korlátozó intézkedésekről a) az Európai Közösséget létrehozó szerződés 60. cikke alapján a pénzeszközök, egyéb vagyoni érdekek és gazdasági erőforrások tekintetében alkalmazandó korlátozó intézkedések tárgyában elfogadott rendeletek, illetve e rendeletek felhatalmazása alapján elfogadott rendeletek vagy határozatok, b) az Európai Uniót létrehozó szerződés 15. cikke alapján, a pénzeszközök, egyéb vagyoni érdekek és gazdasági erőforrások tekintetében alkalmazandó korlátozó intézkedések tárgyában elfogadott közös álláspontok alapján, az abban foglalt kötelezettség teljesítése érdekében tájékoztatja a minisztert. A miniszter jogosult az előző bekezdés alapján tudomására jutott adatokat: a) az Európai Unió tagállamainak és intézményeinek továbbítani, b) kölcsönös ellenőrzés céljából öt évig megőrizni, és c) statisztikai adatszolgáltatás céljából személyazonosításra alkalmatlan módon felhasználni. A biztosítási titok megtartásának kötelezettsége nem áll fenn abban az esetben, ha a magyar bűnüldöző szerv, illetőleg az Országos Rendőr-főkapitányság - a pénzmosás megelőzéséről és megakadályozásáról szóló évi XV. törvényben meghatározott feladatkörében eljárva, vagy nemzetközi kötelezettségvállalás alapján külföldi bűnüldöző szerv, illetőleg külföldi Pénzügyi Információs Egység írásbeli megkeresése teljesítése céljából - írásban kér biztosítási titoknak minősülő adatot a biztosítótól, amennyiben a megkeresés tartalmazza a külföldi adatkérő által aláírt titoktartási záradékot. Tájékoztatjuk továbbá, hogy a közúti közlekedési nyilvántartásról szóló évi LXXXIV. törvény 33. (2) b/ bekezdése alapján a biztosító köteles a forgalomból kivonásra jogosult hatóságnak bejelenteni a jármű azonosító adatait, ha a kárrendezési eljárásban úgy ítéli meg, hogy a jármű üzemeltetése annak műszaki állapota miatt véglegesen megszűntnek tekinthető. Tájékoztatjuk, hogy kártérítési szolgáltatás esetén a káreseményért való felelősség elbírálására a káresemény helyének a joga, míg a kártérítés jogcímeinek és összegszerűségének elbírálására a magyar jog szabályai az irányadók. A bűncselekmény vagy szabálysértés megítélésére az elkövetés helyének a jogát kell alkalmazni. Panaszügyintézésről tájékoztatás Ha kérdése vagy panasza merül fel, kérjük forduljon bizalommal a szerződést kezelő igazgatóságok ügyfélszolgálataihoz, valamint a vezérigazgatóságon működő Központi Ügyfélszolgálati Irodához (1054 Budapest, Bajcsy -Zsilinszky út 52., Levelezési címünk: 1368 Budapest, Pf. 191), ahol kézséggel állnak rendelkezésére. Ha panaszára nem kapott kielégítő választ, valamint szolgáltatásunkkal kapcsolatosan továbbra sem elégedett, panaszát a Pénzügyi Szervezetek Állami Felügyeletéhez (1013 Budapest, Krisztina krt. 39.), a Fogyasztóvédelmi Főfelügyelőséghez vagy a békéltető testületekhez terjesztheti elő, vagy bírói utat vehet igénybe. 5
8 Tisztelt Ügyfelünk! Társaságunk biztosítási szolgáltatásai során igénybe vesz külső közreműködőket, amikor a szolgáltatás nyújtásához az adott szerződéses partnerünk speciális szakértelmére van szükség, vagy abban az esetben, amikor a külső cég igénybevételével szolgáltatásunkat azonos minőségben, ám alacsonyabb költségekkel és alacsonyabb árakon nyújthatjuk. Ügyfeleink tájékoztatása céljából ezért az ügyfélforgalom számára nyitva álló egységeinkben kifüggesztjük azon szerződéses partnereink felsorolását tartalmazó listát, akik adatokat is megismerhetnek. A társaságunk megbízása alapján eljáró e cégekről és vállalkozásokról információt kérhet telefonos ügyfélszolgálatunknál is, a es telefonszámon. A részvénytársaság központja: 1054 Budapest, Bajcsy- Zsilinszky út 52. Levelezési címünk: 1368 Budapest, Pf. 191 Cégjegyzékszám: Fővárosi Bíróság mint Cégbíróság Cg Székhely állama: Magyarország Felügyeleti szervünk: a Pénzügyi Szervezetek Állami Felügyelete (1031 Budapest, Krisztina krt. 39., levelezési cím: 1535 Budapest 114, Pf. 777) Bízunk benne, hogy rövid ismertetőnk felkeltette érdeklődését, és megtiszteli társaságunkat bizalmával. Allianz Hungária Biztosító Zrt. Kártérítési szolgáltatás: megtérítjük azt a kárt, ami Önnek a magyar jog szabályai szerint járna. Segítségnyújtás: ingyenes kárfelvétel ingyenes orvosi vizsgálat a károkozó biztosítójának tisztázása segítség a kárigény összeállításában 90 napon belül háromszori felszólítás ügyvéd ajánlása Kártérítési biztosítási esemény: ha külföldön kárt szenvedett Ha a balesetben teljesen vétlen, és ezt jogerős határozattal tudja igazolni. Ha nem áll rendelkezésre határozat az Ön teljes vétlenségéről. Ha van esély a kártérítési igény érvényesítésére Ha nincs esély a kártérítési igény érvényesítésére Bűncselekmény és szabálysértés mint biztosítási esemény: ha külföldön gondatlanságból közlekedési bűncselekményt vagy közlekedési szabálysértést követ el. Jogvédelmi szolgáltatás Költségviselés: bírósági, hatósági eljárásokban felmerülő szükséges költségek viselése pl.: illeték ügyvédi munkadíj tolmács díja szakértői díj tanúdíj, stb. biztosítási eseményenként maximum... Ft-ig. FONTOS: a kiszabott büntetés, bírság összegét nem fedezia biztosítás! 6
9 Szerződési feltételek a HB EURO kár- és jogvédelem-biztosításhoz Az Allianz Hungária Biztosító Zrt., 1054 Budapest, Bajcsy- Zsilinszky út 52. (továbbiakban: biztosító) jelen biztosítás keretében a biztosítási díj ellenében megtéríti a harmadik személy által a megjelölt országok területén okozott és a biztosított által gépjármű üzemeltetése során vétlenül elszenvedett károkat az előírt feltételek teljesülése esetén, viseli a jogi eljárások költségeit, és a biztosított jogi érdekeinek védelméhez kapcsolódó egyéb szolgáltatásokat nyújt a jelen feltételekben meghatározottak szerint. I. A szerződés alanyai 1. A szerződő az a természetes vagy jogi személy, vagy jogi személyiséggel nem rendelkező szervezet, aki (amely) a biztosítási ajánlatot teszi. A szerződő jogosult a biztosítási szerződéssel kapcsolatos nyilatkozattételre, és őt terheli a díjfizetési kötelezettség. 2. Biztosítottnak tekintendő a biztosítási kötvényen megjelölt gépjármű tulajdonosa vagy a forgalmi engedélybe bejegyzett üzemben tartója, valamint vezetője, feltéve, hogy utóbbi a biztosított gépjármű vezetéséhez szükséges érvényes vezetői engedéllyel rendelkezik, és a tulajdonos vagy a forgalmi engedélybe bejegyzett üzembentartó a gépjármű vezetését részére átengedte. II. A szerződés létrejötte 3. A szerződés a felek írásbeli megállapodásával jön létre. A szerződés az ajánlatnak a biztosító képviselője (megbízottja) részére történt átadásától számított 15. nap leteltével, az átadás időpontjára visszamenő hatállyal akkor is létrejön, ha a biztosító a 15 napos határidőn belül nem nyilatkozik az ajánlatra. 4. A biztosító az ajánlatot 15 napon belül írásban visszautasíthatja. Ilyen esetben a szerződés nem jön létre, és a biztosító az ajánlattételkor esetlegesen befizetett díjat a beérkezésétől számított 15 napon belül az ajánlattevő részére visszautalja. III. A biztosító kockázatvállalása A kockázatviselés kezdete, az időbeli hatály 5. A biztosító kockázatviselése a felek megállapodása szerint a) az azt követő nap 0 órakor kezdődik, amikor a biztosítás készpénzben fizetett első éves díjának vagy az alapbiztosítás szerinti első díjrészletének az átvételét a biztosító képviselője (megbízottja) nyugtázta, vagy b) azonnal, az ajánlat aláírásának időpontjától (év, hó, nap, óra, perc megjelölésével), ha az ajánlaton rögzítették, hogy a biztosító az első díjnak csekken való befizetésére halasztást adott, illetve ha a díjat a biztosító megbízás alapján jogosult a szerződő folyószámlájáról lehívni. 6. A felek ettől eltérően a kockázatviselés kezdetéül egy későbbi időpontot is megjelölhetnek. 7. A biztosító kockázatviselése a szerződés megszűnéséig tart. 8. A biztosítás azon biztosítási eseményekre terjed ki, amelyek a biztosítási szerződés hatálya alatt következnek be. Területi hatály 9. A biztosítás csak azokra a biztosítási eseményekre terjed ki, amelyek az alább megjelölt országok területén következnek be, és a jogi érdekek védelmére is fenti területen belül kerül sor: Andorra, Ausztria, Belgium, Csehország, Dánia és a Faroer-szigetek, Finnország, Franciaország és Monaco, Görögország, Hollandia, Horvátország, Írország, Lengyelország, Luxemburg, Nagy-Britannia és Észak-Írország, Németország, Norvégia, Olaszország, Vatikán és San Marino, Portugália, Spanyolország, Svájc és Liechtenstein, Svédország, Szlovákia, Szlovénia, Törökország 7
10 10. A biztosítás területi hatálya nem terjed ki a Magyarország területén bekövetkezett biztosítási eseményekre. Általános kizárások 11. A biztosítási védelem nem terjed ki az alábbi esetekre: a) a háborús eseményekkel, belső zavargásokkal, sztrájkkal, tüntetésekkel, nyilvános összejöveteleken és köztéri megmozdulásokon előforduló erőszakos cselekményekkel közvetett és közvetlen kapcsolatban bekövetkezett eseményekre; b) jelen biztosítás biztosítottjai érdekeinek egymással szembeni védelmére; c) a járművel versenyre való felkészülésre vagy az azon való részvételre, illetve más olyan rendezvényen való részvétel során bekövetkezett biztosítási eseményekre, ahol a cél a legnagyobb sebesség elérése; d) sugárzó anyagok vagy termékek hatására, vagy a sugárzás károsító hatásainak megszüntetése céljából tett intézkedések miatt bekövetkező károkra. A biztosítás tartama, a biztosítási időszak, a biztosítási évforduló, a biztosítási díj esedékessége 12. A jelen biztosítás az Allianz Hungária Biztosító Zrt.- nél határozatlan tartamra szóló kötelező gépjármű-felelősségbiztosítási vagy casco biztosítási szerződéshez (a továbbiakban: alapbiztosítás) kiegészítő biztosításként köthető meg. 13. Ha a szerződő a biztosítónál kötelező gépjármű-felelősségbiztosítással és casco biztosítással is rendelkezik, alapbiztosításnak a kötelező gépjármű-felelősségbiztosítás tekintendő. 14. A jelen biztosítás az alapbiztosítással egyidejűleg vagy annak tartama alatt bármikor megköthető. 15. A biztosítási időszak és a biztosítás évfordulója azonos az alapbiztosításéval. 16. A szerződés határozatlan időre szól. 17. Ha a jelen biztosítást az alapbiztosítás hatálybalépését követően kötötték, az első biztosítási év töredék év, amely a biztosító kockázatviselésének kezdetétől az alapbiztosítás évfordulójáig tart. 18. Az alapbiztosítással egy időben vagy annak hatálybalépését követően kötött biztosítás díját az alapszerződésben vállalt díjfizetési gyakorisággal kell megfizetni (évi, félévi, negyedévi, havi). A jelen biztosítás díjának fizetésére az alapbiztosításától eltérő díjfizetési gyakoriság nem választható. 19. A jelen biztosítás díja az alapbiztosításban rögzített és választott díjfizetési gyakoriságnak megfelelően annak az időszaknak az első napján esedékes, amelyre a díj vonatkozik. 20. Ha a biztosítást a már érvényben levő alapbiztosításhoz utólag kötik meg, az első díjat az ajánlat aláírásával egyidejűleg kell megfizetni, kivéve, ha a biztosító az első díjnak csekken való befizetésére halasztást adott, illetve, ha a díjat a biztosító megbízás alapján jogosult a szerződő folyószámlájáról lehívni. Ha a biztosító az első díjnak csekken való befizetésére halasztást adott, a biztosítási díjat legkésőbb a kockázatviselés kezdetének időpontjától számított 30. nappal bezárólag kell a biztosító számlájára befizetni. 21. A biztosítás első díja a kockázatviselés kezdetének időpontjától az alapszerződés következő díjesedékességének időpontjáig illeti meg a biztosítót, kivéve, ha ez az időtartam 30 napnál rövidebb. Ebben az esetben a következő időszakra járó a díjfizetési gyakoriság szerint megállapított díjat is meg kell fizetni a fenti 30 napnál rövidebb időszakra vonatkozó díjon felül. A szerződés módosulásának esetei 22. A felek megállapodnak abban, hogy a szerződés fennállása alatt a jelen szerződés tartalma és a biztosítás díja a következő biztosítási év első napjától kezdődő hatállyal módosulhat. A biztosítási feltételek és a díjak módosulását a körülmények olyan változásai indokolhatják, amelyek a biztosító kockázatát lényegesen befolyásolják. 23. A biztosító a fenti módosulás(ok)ról a következő biztosítási év kezdete előtt legalább 60 nappal köteles a biztosítottat írásban értesíteni. A biztosítónak egyidejűleg figyelmeztetnie kell a biztosítottat (szerződőt) az alábbi 24. pontban foglalt következményre. A figyelmeztetés elmaradása esetén a szerződés az eredeti tartalommal marad hatályban. 24. Ha a biztosított a módosítást nem fogadja el, akkor az arról szóló értesítést követően, a biztosítási év végére (utolsó napjára), azt legalább 30 nappal megelőzően írásban felmondhatja a szerződést (ld. a 26. pontot). Ha a biztosított (szerződő) nem él a felmondási jogával, a szerződés a biztosító által közölt módosítás szerint marad hatályban. A szerződés megszűnése 25. Az alapszerződés bármely okból történő megszűnésével egyidejűleg jelen biztosítás is megszűnik. 8
11 26. A szerződő a biztosítást az alapszerződés fenntartása mellett a biztosítási évfordulót legalább 30 nappal megelőzően írásban külön is felmondhatja. Ez esetben a biztosító kockázatviselése a biztosítási év utolsó napjának elteltével megszűnik. A biztosítás díja a biztosítási év végéig illeti meg a biztosítót. 27. A biztosítási díj esedékességétől számított harmincadik nap elteltével a biztosítási szerződés az alapbiztosításra irányadó szabályoktól eltérően akkor is megszűnik, ha addig a hátralékos díjat nem fizették meg, és a biztosított halasztást sem kapott, illetőleg a biztosító a díjkövetelés iránti igényét bírósági úton nem érvényesítette. 31. A biztosítási védelem nem áll fenn az általános kizárások között felsorolt eseteken kívül az alábbi esetekben: a) a biztosítási kötvényen feltüntetett gépjárműre vonatkozó szerződések megszegéséből eredő igényekre; b) ha a biztosított által a jogvédelmi szolgáltatás keretében érvényesíteni kívánt kártérítési igény összege nem haladja meg a Ft-ot; c) ha a biztosított kártérítési igényét akár közvetlenül, akár a biztosító szerződéses partnerén, illetve a káresemény helyének országában működő nemzeti irodán keresztül az Allianz Hungária Biztosító Zrt.-vel szemben kívánja érvényesíteni; d) a biztosított kárát ismeretlen gépjárművel okozták, vagy ismeretlen üzemben tartó okozta. A biztosító szolgáltatása kártérítési biztosítási esemény esetén 32. Kártérítési biztosítási esemény esetén a biztosító kártérítési és/vagy jogvédelmi szolgáltatást nyújt. IV. Biztosítási események a bekövetkezésük esetén nyújtandó biztosítási szolgáltatások IV. 1. A kártérítési biztosítási esemény speciális szabályai A kártérítési biztosítási esemény fogalma 28. Kártérítési biztosítási eseménynek minősül a biztosítottnak a biztosítási kötvényen feltüntetett gépjármű üzemeltetése során a harmadik személy által, szerződésen kívül okozott kár bekövetkezése, feltéve, hogy a kárt a szerződés hatálya alatt okozták (a továbbiakban: kártérítési biztosítási esemény). 29. Több, azonos okból bekövetkezett, időben összefüggő, több károsultat is érintő káresemény egy biztosítási eseménynek minősül. A biztosítottak 30. Biztosítottnak tekintendők a 2. pontban megjelölteken kívül azok is, akik a biztosított halála esetén kártérítési igénynyel léphetnek fel a kárért felelős személlyel szemben. Kizárások A biztosító kártérítési szolgáltatása 33. A biztosító az alábbi feltételek együttes fennállása esetén forintban megtéríti a biztosítottat ért azon károkat, amelyekért a magyar jog szabályai szerint a károkozótól kártérítést követelhető: a) a kárt külföldi forgalmi rendszámú gépjármű üzemeltetése során okozták; b) a káresemény lefolyását rendőrség, szabálysértési vagy más hatóság okiratban rögzítette; c) a káreseményért a balesetben részes másik fél (felek) kizárólagos felelőssége jogerős rendőrségi, szabálysértési vagy bírósági határozatban került megállapításra; d) a kárt okozó külföldi forgalmi rendszámú gépjárműre a károkozás időpontjában rendelkeztek érvényes kötelező gépjármű-felelősségbiztosítási szerződéssel. 34. A káreseményért való felelősség elbírálására a káresemény bekövetkezési helyének joga az irányadó. 35. A kártérítés jogcímeinek és az igény összegszerűségének elbírálására a magyar jog szabályai és a magyar bírói gyakorlat az irányadó. 36. Nem téríti meg a biztosító azt a kárt, amely a biztosítási esemény kapcsán máshonnan megtérül. 37. Ha a biztosított olyan kártérítési igényt kíván a biztosító kártérítési szolgáltatása körében érvényesíteni, amelyet a káresemény helyének joga elismer, a magyar jog azonban nem, a biztosító a biztosítottat ért kárt nem téríti meg, vállalja azonban a kártérítési igény érvényesítését a jogvédelmi szolgáltatás szabályai szerint. 38. Ha a biztosított a 33. c) pont szerinti jogerős határozat meghozatala előtt az őt ért kárért való felelősség mértéke vagy a kárigény összegszerűsége kérdésében a kárért felelős személlyel vagy annak felelősségbiztosítójával egyezséget köt, a jelen biztosítási szerződés alapján utóbb nem követelheti még részben sem az őt ért kár 9
12 megtérítését még abban az esetben sem, ha az egyezség megkötését követően a 33. c) pont szerinti határozat a rendelkezésére áll. 39. A biztosító a szolgáltatást a biztosítási esemény és a biztosított kártérítési igényének elbírálásához szükséges utolsó irat beérkezésétől számított 30 napon belül teljesíti. A biztosító jogvédelmi szolgáltatása 40. Ha a biztosító kártérítési szolgáltatásának feltételei nem állnak fenn, a biztosító jogvédelmi szolgáltatást nyújt, amely segítségnyújtási és költségviselési szolgáltatást foglal magában. A biztosító segítségnyújtási szolgáltatásának szabályai 41. A biztosító segítségnyújtási szolgáltatása körében az alábbiakat teljesíti: a) Költségtérítés felszámítása nélkül elvégzi a biztosított gépjármű biztosítási esemény során keletkezett kárainak magyarországi szemléjét, melynek során kárfelvételi jegyzőkönyvet, fotókat készít, és kárszámítást végez. b) Ha a biztosított a biztosítási esemény során személyi sérülést is szenvedett, költségtérítés felszámítása nélkül elkészítteti az általa megbízott orvos szakértővel a kárigény érvényesítéséhez szükséges orvos szakértői véleményt. c) Az 60. d) és e) pontoknak megfelelő kárbejelentés esetén tisztázza a kárért felelős személy kilétét, illetve ha van ilyen annak felelősségbiztosítóját és a biztosítási esemény időpontjában érvényes felelősségbiztosítási fedezet meglétét. d) A biztosított által az 60. d) és e) pontokban előírt módon összeállított és bizonyítékokkal alátámasztott kártérítési igényt a káresemény tényállásának, a kártérítési igények jogcímeinek és az ezekhez kapcsolódó összegeknek a pontos megjelölésével összeállítja, a nemzetközi gépjármű-kárrendezésben elfogadott szokásoknak megfelelően angol, német vagy francia nyelvre lefordítja és megküldi a kárért felelős személynek vagy felelősségbiztosítójának. A jelen pont szerinti igénybejelentés egy példányát a biztosított rendelkezésére bocsátja. e) Az előző pont szerinti igény továbbításától számított 90 napon belül a biztosító három alkalommal írásban felszólítja a káreseményért helytállásra köteles károkozót vagy annak felelősségbiztosítóját a teljesítésre. f) A kárért felelős személytől vagy annak felelősségbiztosítójától érkező leveleket a biztosítottnak továbbítja, tájékoztatja őt a leveleknek a kártérítési igény jogalapját és összegszerűségét érintő lényeges tartalmáról különösen a kármegosztási javaslatról az egyezségi ajánlatról a kártérítési igény elbírálásához szükséges további iratok, bizonyítékok benyújtásának szükségességéről. g) Ha a biztosítónak a kártérítési igény érvényesítésére tett intézkedései 90 napon belül nem vezetnek eredményre, erről a tényről tájékoztatja a biztosítottat, továbbá felhívja annak közlésére, hogy kívánja-e kártérítési igényének további érvényesítését. Ha a biztosított kártérítési igényének érvényesítését kéri, a biztosító javaslatot tesz az eljáró ügyvéd személyére. A biztosított nem köteles a biztosítónak az eljáró ügyvéd személyére tett javaslatát elfogadni. Ha a biztosított az ügyvéd személyére vonatkozó javaslat kézhezvételétől számított 8 napon belül az ajánlott ügyvéd elfogadásáról nem nyilatkozik, illetve nem nevezi meg az általa kiválasztott ügyvédet, a biztosító az általa ajánlott ügyvédet bízza meg a biztosított nevében. A biztosított szabadon megválaszthatja jogi képviselőjét az eljáró bíróság vagy más hatóság székhelye szerinti országban működő ügyvédek közül. A biztosított ebben az esetben köteles az ügyvéd megbízásától számított 3 munkanapon belül a megbízott ügyvéd nevét és székhelyét a biztosítónak írásban bejelenteni, és az ügyvéd részére adott meghatalmazás másolatát a biztosítónak megküldeni. A biztosító az általa ajánlott ügyvédet bízza meg akkor is, ha a biztosított a további igényérvényesítésre vonatkozó igényének közlésétől számított 30 napon belül az általa kiválasztott ügyvéd részére nem ad meghatalmazást. h) Ha a biztosított kéri, tájékoztatja őt az ügyvédtől érkező leveleknek a kártérítési igény jogalapját és összegét, valamint a folyamatban levő eljárásokat érintő lényeges tartalmáról. i) A biztosító saját számláján fogadja a kárért felelős személy felelősségbiztosítója által a biztosított részére átutalt kártérítési összegeket, azokat a megérkezésük napján a Magyar Külkereskedelmi Bank Nyrt.-nél érvényes vételi árfolyamon, forintban, a megérkezésüktől számított 8 napon belül a biztosítottnak vagy megbízottjának továbbítja. A biztosító költségviselési szolgáltatásának szabályai 42. A biztosító a biztosítási szerződésben meghatározott biztosítási összeg mértékéig megfizeti a biztosítási esemény bejelentésétől felmerülő költségeket, ha azok a biztosított jogi érdekének képviseletéhez szükségesek. 10
13 43. A biztosítási összeg biztosítási eseményenként áll rendelkezésre. 44. A biztosító az alábbi költségeket téríti meg: a) a biztosítottat képviselő ügyvéd költségeit legfeljebb a biztosítási esemény bekövetkezésének helye szerinti országban szokásos és általában elfogadott ügyvédi díjszabás figyelembevételével, a biztosított nevére kiállított számla ellenében, függetlenül a biztosított és az ügyvédje közötti megállapodástól; b) a biztosított által fizetendő, illetve megelőlegezendő illetékek összegét, a bíróság vagy hatóság által igénybe vett szakértők, tolmácsok tevékenységéért járó díjat, bírósági, hatósági eljárás előlegét vagy díját, a tanúnak járó költségtérítést; c) a biztosított utazásának és elszállásolásának költségeit, ha a folyamatban levő bírósági, hatósági eljárásban a biztosított személyes megjelenése kötelező, és ezt a biztosított hatósági okirattal igazolja; A biztosított utazását és elszállásolását a biztosító szervezi meg. Ha a biztosított nem fogadja el a biztosító által felajánlott közlekedési eszközt és szállást, akkor az utazás és elszállásolás költségei a biztosítottat terhelik. d) polgári perben az ellenfél költségeit, ha a biztosítottat azok megfizetésére kötelezték. 45. Nem téríti meg a biztosító: a) a biztosítottal vagy jogi képviselőjével szemben rosszhiszemű pervitel vagy mulasztás miatt kiszabott bírság összegét, illetve az ilyen magatartás miatt keletkezett többletköltséget; b) azokat a költségeket, amelyeket a peres eljárásban a pernyertes biztosított részére az ellenérdekű fél közvetlenül megfizetett, még mielőtt azokat a biztosító megelőlegezte volna. A biztosított képviselete 46. A biztosító segítségnyújtási szolgáltatása körében mindaddig, amíg ügyvéd bevonására nem kerül sor a biztosított képviseletét a biztosító látja el. E képviseleti joga körében jogosult a biztosított képviseletét teljes körűen ellátni, a biztosítási esemény kapcsán indult bírósági, hatósági eljárások irataiba betekinteni, és ezen eljárásokról felvilágosítást kérni. 47. Ha a biztosított képviseletében ügyvéd jár el, az ügyvéd közvetlenül a biztosítottal áll jogviszonyban, és a biztosítottal szemben közvetlenül felelős megbízása teljesítéséért, akkor is, ha közvetlenül a biztosított bízta meg, és akkor is, ha a biztosított nevében a biztosító bízta meg. 48. A biztosító a biztosított kifejezett kérésére kapcsolatot tart a képviseletet ellátó ügyvéddel, aminek keretében felvilágosítást nyújt az ügyvédtől érkező iratok lényeges tartalmáról, és közreműködik a biztosított ügyvédjének szánt közlések angol, német vagy francia nyelven történő továbbításában. Az igényérvényesítés esélyeinek vizsgálata, eljárás véleményeltérés esetén 49. A biztosító mind a biztosítási esemény bejelentésekor, mind pedig az igényérvényesítés során bármikor vizsgálhatja az igényérvényesítés feltehető sikerét. A biztosító ha a biztosított kártérítési igényére vonatkozó bizonyítékok rendelkezésre állnak a biztosítási esemény bejelentésétől, más esetekben pedig a biztosított igényének érvényesítéséhez szükséges iratok, bizonyítékok átvételétől számított 10 munkanapon belül írásban köteles nyilatkozni az igényérvényesítés várható sikerére vonatkozóan. 50. A 78. pont szerinti érdekösszeütközés esetén a biztosító az igényérvényesítés várható sikerének vizsgálata nélkül vállalja a biztosítási szolgáltatást. 51. Ha a biztosító a tényállás, a bizonyítékok és a jogi helyzet értékelésével arra a következtetésre jut, hogy a) megfelelő kilátás van az igényérvényesítés sikerére, teljesíti a jelen biztosítási feltételekben vállalt biztosítási szolgáltatást; b) nincs kilátás az igényérvényesítés sikerére, akkor jogában áll megtagadni a biztosítási szolgáltatás teljesítését. 52. A biztosítási szolgáltatás teljesítésének megtagadásakor a biztosító az okot írásban közli a biztosítottal, és tájékoztatja az őt megillető jogokról a biztosítóval kialakult véleményeltérés esetén. Az addig felmerült költségeket a biztosító viseli. 53. Ha a biztosított nem ért egyet a biztosító döntésével, a nézetkülönbségek feloldására a tájékoztatás kézhezvételétől számított 15 napon belül, az őt képviselő ügyvéd egyidejű megnevezésével egyeztetőbizottság felállítását kérheti. A biztosított a Magyarországon működő ügyvédek közül szabadon választhatja meg az egyeztetőbizottságban képviseletét ellátó ügyvédet. 54. Az egyeztetőbizottság tagjai: a biztosított által megnevezett ügyvéd, a biztosító jogi képviselője, valamint az előző két tag által választott elnök. 55. Az egyeztetőbizottság az érdekegyeztetés iránti kérelemnek a biztosítóhoz történő beérkezésétől számított 5 munkanapon belül köteles írásbeli döntést hozni arról, hogy van-e kilátás az igényérvényesítés sikerére. 11
14 56. Az egyeztetőbizottság döntéseit szótöbbséggel hozza. 57. Az egyeztetőbizottság döntése mind a biztosítóra, mind a biztosítottra kötelező, a döntés ellen jogorvoslatnak helye nincs. 58. Az egyeztetőbizottság működéséért az általa elbírált kártérítési igény tőkeösszegének 0,5%-át, de legfeljebb Ft-ot számíthat fel, mely összeg a bizottság tagjai között egyenlő arányban oszlik meg. 59. Az egyeztetőbizottság működésének költségeit a biztosító és a biztosított az alábbiak szerint viselik: a) Ha az egyeztetőbizottság a biztosítótól eltérően dönt az igényérvényesítés várható sikere kérdésében, a bizottság működésével kapcsolatban felmerült költségeket a biztosító viseli. b) Ha az egyeztetőbizottság megítélése szerint a biztosított kérelmével ellentétben a biztosító az igényérvényesítés várható sikere kérdésében helyes döntést hozott, a bizottság működésével kapcsolatban felmerült költségeket a biztosított és a biztosító egyenlő arányban közösen viseli. A biztosított kötelezettségei 60. A biztosított köteles: a) a biztosítási eseményt az annak bekövetkeztétől, de legfeljebb a tudomására jutásától számított 3 munkanapon belül a biztosítónak írásban bejelenteni; b) a biztosítási esemény alapjául szolgáló káreseményben megsérült gépjárművet a Magyarországra való hazaérkezésétől számított 3 munkanapon belül a biztosítónál kárfelvételre bemutatni; c) a kárfelvétel alkalmával nyilatkozni, hogy a gépjárműben bekövetkezett kárra a biztosító által kalkulált öszszeget elfogadja-e az igényérvényesítés alapjául, vagy igényét számlával kívánja bizonyítani; d) a káreseményért való felelősség elbírálásához szükséges bizonyítékokat a biztosító rendelkezésére bocsátani, különösen a káreseménnyel kapcsolatban birtokában levő rendőrségi iratokat, a kárbejelentőt vagy az ellenérdekű fél felelősséget elismerő nyilatkozatát, a kárt okozó gépjárműre és annak vezetőjére vonatkozó adatokat, (IV) a rendelkezésére álló tanúnyilatkozatokat. e) érvényesíteni kívánt igényeit és azok összegét megjelölni, valamint az ezekre vonatkozó bizonyítékait a biztosító rendelkezésére bocsátani; személyi sérüléssel járó közlekedési baleset esetén a biztosító rendelkezésére bocsátani az orvosi iratokat, továbbá lehetővé tenni a biztosító által megbízott orvos szakértő részére a szakvélemény elkészítéséhez szükséges orvosi vizsgálatot; f) teljes körűen és a valóságnak megfelelően folyamatosan tájékoztatni a biztosítót és ügyvédjét a biztosítási eseménnyel kapcsolatos minden lényeges tényről és körülményről, azokról is, amelyekről a biztosítási esemény bejelentését követően szerzett tudomást; g) a képviseletét ellátó ügyvédnek korlátozástól mentes képviseleti jogot adni, az ügyvédet a biztosítóval szemben a titoktartás alól felmenteni. 61. A biztosított a kármegelőzés, illetve a kárenyhítés körében köteles a költségek növekedését a tőle elvárható módon és gondossággal elkerülni, illetve enyhíteni, ennek körében különösen az alábbiakra köteles: a) a felmerülő költségekre vonatkozó számlákat legalább 3 munkanappal esedékességük előtt a biztosítónak ellenőrzésre átadni; b) mindent megtenni a harmadik fél általi teljesítés elősegítése érdekében; c) a biztosító számára lehetővé tenni, hogy az igényeket lehetőleg peren kívül rendezze; d) az igények bírósági érvényesítése vagy bírói döntés megtámadása előtt a biztosító állásfoglalását különösen az igényérvényesítés várható sikerére vonatkozóan bekérni, és az egyezségkötéseket a biztosítóval egyeztetni. 62. A biztosító mentesül azon kár megtérítése és azon költségek megfizetése alól, amelyekről bizonyítja, hogy azért keletkeztek, mert a biztosított kármegelőzési, kárenyhítési kötelezettségének nem tett eleget. Amennyiben a biztosított az 61. d) pontban foglalt kötelezettségének nem tett eleget, a biztosító az igényérvényesítés költségeit a biztosított pernyertessége arányában viseli. IV.2. A bűncselekmény és szabálysértés (kihágás) mint biztosítási esemény speciális szabályai A bűncselekmény és szabálysértés (kihágás) mint biztosítási esemény fogalma 63. Bűncselekmény és szabálysértés (kihágás) biztosítási eseménynek tekintendő a biztosítási kötvényen feltüntetett gépjármű üzemeltetése során a közlekedési bűncselekmény vagy közlekedési szabálysértés (kihágás) gondatlan elkövetése miatti eljárás megindítása, feltéve, hogy mind az eljárás alapjául szolgáló cselekmény elkövetése, mind pedig az eljárás megindulása a szerződés hatálya alatt történt (a továbbiakban: bűncselekmény és szabálysértés mint biztosítási esemény). 12
15 Kizárások 64. A biztosítási védelem nem áll fenn az általános kizárások között felsorolt eseteken kívül az alábbi esetekben: a) Ha a vezető a biztosítási esemény időpontjában büntető vagy szabálysértési (kihágási) jogszabályba ütköző módon alkohol, kábító hatású anyag vagy kábítószer hatása alatt állt. Az alkohol, kábító hatású anyag, valamint a kábítószer fogyasztása jogkövetkezményeinek és mértékének megítélésére a bűncselekmény (szabálysértés) elkövetési helyének joga az irányadó. b) Olyan bűncselekmény, szabálysértés (kihágás) esetén, amely gépjármű(vek) balesete nélkül valósul meg, ide nem értve azt az esetet, amikor gépjármű(vek) ütközése nélkül más gépjárművek vagy személyek károsodnak. A bűncselekményt vagy szabálysértést (kihágást) megvalósító magatartás megítélésére a bűncselekmény (szabálysértés) elkövetési helyének joga az irányadó. A biztosító szolgáltatása bűncselekmény és szabálysértés (kihágás) mint biztosítási esemény bekövetkezte esetén 65. Bűncselekmény és szabálysértés (kihágás) mint biztosítási esemény bekövetkezte esetén a biztosító kizárólag jogvédelmi, annak keretében pedig költségviselési szolgáltatást nyújt az alábbiak szerint: 66. A biztosító a biztosítási szerződésben meghatározott biztosítási összeg mértékéig megfizeti a biztosítási esemény bejelentésétől felmerülő költségeket, ha azok a biztosított jogi érdekének képviseletéhez szükségesek. 67. A biztosítási összeg biztosítási eseményenként áll rendelkezésre. A biztosító költségviselési szolgáltatásának szabályai 68. A biztosító az alábbi költségeket téríti meg: a) a biztosítottat képviselő ügyvéd költségeit legfeljebb a biztosítási esemény bekövetkezésének helye szerinti országban szokásos és általában elfogadott ügyvédi díjszabás figyelembevételével, a biztosított nevére kiállított számla ellenében, függetlenül a biztosított és az ügyvédje közötti megállapodástól; b) a biztosított által fizetendő, illetve megelőlegezendő illetékek összegét, a bíróság vagy hatóság által igénybe vett szakértők, tolmácsok tevékenységéért járó díjat, a bírósági, hatósági eljárás előlegét vagy díját, a bűnügyi költséget, a tanúnak járó költségtérítést; c) a biztosított utazásának és elszállásolásának költségeit, ha a folyamatban levő bírósági, hatósági eljárásban a biztosított személyes megjelenése kötelező, és ezt a biztosított hatósági okirattal igazolja. A biztosított utazását és elszállásolását a biztosító szervezi meg. Ha a biztosított nem fogadja el a biztosító által felajánlott közlekedési eszközt és szállást, akkor az utazás és elszállásolás költségei a biztosítottat terhelik. 69. Ha a meglátogatott ország jogszabályai azt ismerik, a biztosító megelőlegezi a személyi szabadságában korlátozott biztosított érdekében szükséges óvadékot vagy más hasonló biztosítékot. Ha az óvadékot vagy más hasonló biztosítékot a biztosított részére fizetik vissza, köteles azt a biztosítónak haladéktalanul megfizetni. 70. Nem téríti meg a biztosító: a) a büntető- vagy szabálysértési (kihágás miatti) eljárásban kiszabott pénzbüntetést, pénzbírságot és más hasonló vagyoni hátrány összegét; b) a biztosítottal vagy jogi képviselőjével szemben rosszhiszemű pervitel vagy mulasztás miatt kiszabott bírság összegét, illetve az ilyen magatartás miatt keletkezett többletköltséget. A biztosított képviselete 71. A biztosított képviseletét az általa kiválasztott ügyvéd látja el. A biztosított csak olyan ügyvédet választhat, aki az eljáró bíróság, illetve hatóság székhelye szerinti országban működik. 72. Az ügyvédet közvetlenül a biztosított bízza meg. Az ügyvéd közvetlenül a biztosítottal áll jogviszonyban. A biztosított köteles az ügyvéd megbízásától számított 3 munkanapon belül a megbízott ügyvéd nevét és székhelyét a biztosítónak írásban bejelenteni, az ügyvéd részére adott meghatalmazás másolatát a biztosítónak megküldeni. 73. Ha a biztosított kéri, a biztosító javaslatot tesz az eljáró ügyvéd személyére. 74. A biztosító a biztosított kifejezett kérésére kapcsolatot tart a képviseletet ellátó ügyvéddel, aminek keretében felvilágosítást nyújt az ügyvédtől érkező iratok lényeges tartalmáról, és közreműködik a biztosított ügyvédjének szánt közlések angol, német vagy francia nyelven történő továbbításában. A biztosított kötelezettségei 75. A biztosított az alábbiakra köteles: a) a biztosítási eseményt a Magyarországra való ha- 13
16 zaérkezésétől, de legfeljebb a tudomására jutásától számított 3 munkanapon belül a biztosítónak írásban bejelenteni; b) teljes körűen és a valóságnak megfelelően felvilágosítani a biztosítót a mindenkori tényállásról és kívánságára valamennyi, a biztosítási eseménnyel kapcsolatos bizonyítékot átadni, a képviseletét ellátó ügyvédet pedig a biztosítóval szemben a titoktartás alól felmenteni; c) a képviseletét ellátó ügyvédnek korlátozástól mentes képviseleti jogot adni, őt teljes egészében és a valóságnak megfelelően a mindenkori tényállásról tájékoztatni, és kívánságára minden, a biztosítási eseménnyel kapcsolatos bizonyítékot a rendelkezésére bocsátani. 76. A biztosított a kármegelőzés, illetve a kárenyhítés körében köteles a költségek növekedését a tőle elvárható módon és gondossággal elkerülni, illetve enyhíteni. Ennek körében különösen a felmerülő költségekre vonatkozó számlákat köteles az esedékességük előtt legalább 3 munkanappal a biztosítónak ellenőrzésre átadni. 77. A biztosító mentesül azon többletköltségek megfizetése alól, amelyekről bizonyítja, hogy azért keletkeztek, mert a biztosított kármegelőzési, kárenyhítési kötelezettségének nem tett eleget. V. Egyéb rendelkezések Eljárás érdek-összeütközés esetén 78. Ha a biztosító a jelen feltételek szerinti biztosítási esemény kapcsán más jogviszony alapján a biztosítottal ellenérdekű félnek is nyújt biztosítási védelmet, köteles a biztosítottat erről a tényről haladéktalanul írásban értesíteni. 79. A fenti esetben: a) az érdek-összeütközés tényéről való tudomásszerzés időpontjától a biztosított szabadon választhat jogi képviselőt; b) a biztosítási eseménnyel kapcsolatos tájékoztatási, felvilágosításadási kötelezettség kizárólag megbízott ügyvédjével szemben terheli, a biztosító irányában nem; c) kártérítési biztosítási esemény esetén az igény-érvényesítés várható sikerének vizsgálata elmarad. A perköltség-követelés engedményezése 80. A biztosított köteles a harmadik személyekkel szemben fennálló olyan perköltségigényeit, amelyeket a biztosító jogvédelmi szolgáltatása alapján részére megelőlegezett, igényei esedékessé válásakor a biztosítóra engedményezni. A nyilatkozatok formája 81. A szerződő, a biztosított és a biztosító egymásnak intézett nyilatkozataikat, bejelentéseiket írásban kötelesek megtenni. A biztosító titoktartási kötelezettsége 82. A biztosítót jogvédelmi szolgáltatása körében a biztosítási eseménnyel és az azt követő eljárással kapcsolatban tudomására jutott tények, adatok tekintetében ugyanolyan titoktartási kötelezettség terheli, mint az ügyvédet. Elévülés 83. A jelen biztosítási szerződésből származó igények a) kártérítési biztosítási esemény kapcsán nyújtott kártérítési szolgáltatás körében a szolgáltatás esedékessé válásától, b) kártérítési biztosítási esemény kapcsán nyújtott jogvédelmi szolgáltatás esetén a biztosítási esemény bekövetkeztétől, c) bűncselekmény és szabálysértés mint biztosítási esemény bekövetkezése esetén pedig a biztosítottnak az ellene indított büntető- vagy szabálysértési eljárásról való tudomásszerzésétől számított 1 év alatt évülnek el. A biztosító törvényben foglalt tájékoztatási kötelezettsége 84. A biztosító az évi XCVI. törvény 67.. (2) bekezdésének f) pontjában foglalt tájékoztatási kötelezettségének eleget téve kijelenti, hogy a jogvédelmi szolgáltatás körében eljáró, illetve az ezzel kapcsolatos jogi tanácsadással foglalkozó alkalmazottai ugyanilyen vagy hasonló tevékenységet a biztosító által művelt más ágazat részére vagy más, bármely biztosítási ágazatot művelő biztosító részére nem folytatnak. A személyes adatok kezeléséről 85. Személyes adat az olyan adat, adatból levonható következtetés, amely kapcsolatba hozható egy meghatározott (azonosított vagy azonosítható) természetes személlyel (továbbiakban: érintett). 14
17 A biztosító személyes adatokat a biztosítási szerződés létrejöttével, nyilvántartásával és biztosítási szolgáltatás teljesítésével összefüggésben kezel. E célokkal összefüggésben a biztosító a tudomására jutott adatokat a biztosítókról és a biztosítási tevékenységről szóló évi LX. törvény (a továbbiakban: új Bit.) értelmében az érintett külön hozzájárulása nélkül kezelheti. Ez a felhatalmazás kizárólag azokra a személyes adatokra vonatkozik, amelyek nem minősülnek különleges adatnak. Ha a személyes adat egészségi állapotra, kóros szenvedélyre, illetve szexuális életre vonatkozik, akkor az a hatályos jogszabályok értelmében különleges adatnak minősül, és kizárólag az érintett írásos hozzájárulása alapján kezelhető. A különleges adatok kezelésére vonatkozó írásos hozzájárulását az ügyfél a személyes adatok védelméről és a közérdekű adatok nyilvánosságáról szóló évi LXIII. törvény (a továbbiakban: Avtv.) 3. -ának (7) bekezdése értelmében a szerződés keretei között is megteheti. Az e rendelkezés alapján megadható hozzájárulást az Ajánlat/ módosítási javaslat/adatközlő tartalmazza. Az adatszolgáltatás önkéntes, de a biztosítási ajánlaton szereplő személyes adatok közlése nélkülözhetetlen a biztosítási szerződés létrejöttéhez. Az adatkezelés időtartama: a biztosító a személyes (és azon belül a különleges) adatokat a biztosítási jogviszony fennállása alatt, valamint azon időtartam alatt kezelheti, ameddig a biztosítási jogviszonnyal kapcsolatban igény érvényesíthető. A biztosító mint adatkezelő az adatok feldolgozásával leányvállalatát, a Hungária Biztosító Számítástechnikai Kft.-t (Cg , 1553 Budapest, Pf. 40) bízza meg, amely szervezet az adatokat nyilvántartja. A biztosítási szolgáltatás teljesítéséhez postai vagy banki átutalás esetén igénybe vett Magyar Posta Zrt. és a biztosítási szolgáltatás jogosultja által megnevezett bank adatfeldolgozónak minősül. A Bit. 78. (3) bekezdése alapján, amennyiben a kiszervezett tevékenység keretében a biztosító az ügyfeleinek személyes adatát is továbbítja e kiszervezett tevékenységet végző személyekhez, úgy a kiszervezett tevékenységet végző a biztosító adatfeldolgozójának minősül. A biztosító egyes biztosítási szolgáltatások során igénybe vesz külső közreműködőket olyan esetekben, amikor a biztosítási szolgáltatás nyújtásához szükség van a megbízott speciális szakértelmére, vagy amikor a külső cég bevonásával a biztosító a szolgáltatását azonos minőségben, ám alacsonyabb költségekkel és kedvezőbb áron nyújthatja. A (kiszervezett tevékenységet végző) megbízott személyes adatokat kezel, és a törvény alapján titoktartás kötelezi. A biztosító az érintett személyes (és különleges) adatait, továbbá biztosítási titoknak minősülő adatait kizárólag az érintettől vagy annak törvényes képviselőjétől kapott írásos hozzájárulás alapján továbbíthatja harmadik személynek, kivéve, ha az adattovábbítás az új Bit. által felsorolt szervezetek számára jogszabály alapján végzett megkeresés vagy kötelező adatszolgáltatás teljesítése során történik. Az új Bit. által meghatározott szervezetek felsorolását a jelen általános szerződési feltételekhez tartozó ügyfél-tájékoztató tartalmazza. Tekintettel arra, hogy az Avtv. 3. -ának (7) bekezdése értelmében a biztosítási szerződésnek félreérthetetlen módon tartalmaznia kell azt, hogy az érintett aláírásával hozzájárul adatainak az általános szerződési feltételekben foglaltak szerinti kezeléséhez, az e rendelkezés alapján megadott hozzájárulást az Ajánlat/módosítási javalat/adatközlő tartalmazza. Az ajánlat tartalmaz továbbá egy speciális adattovábbítási felhatalmazást a biztosítási ügynökök esetében. A biztosítási szerződések megkötésében biztosítási ügynökök (a Bit. értelmében függő biztosításközvetítők) működnek közre. E személyekkel a biztosítási szerződés megkötését követően megszűnhet társaságunk kapcsolata. Annak érdekében, hogy társaságunk ügyfeleit minél teljesebb körben kiszolgálja, az ügyfél-adatokat az ügyfél hozzájárulása esetén a biztosítási szerződés kezelése és karbantartása céljából más ügynöknek adjuk át. Az érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve a jogszabályban elrendelt adatkezelés kivételével törlését. A valóságnak meg nem felelő adatot a biztosító köteles helyesbíteni. Az érintett kérelmére a biztosító tájékoztatást ad: a) az általa kezelt adatokról, illetve b) a megbízott adatfeldolgozó által feldolgozott adatokról, c) az adatkezelés céljáról, d) az adatkezelés jogalapjáról, e) az adatkezelés időtartamáról, f) az adatfeldolgozó nevéről, címéről (székhelyéről), adatkezeléssel összefüggő tevékenységéről, továbbá arról, hogy kik és milyen célból kapják meg vagy kaphatják meg az adatokat. Az adatvédelmi kérdésekben történő tájékoztatás iránti kérelmeket a biztosító székhelyére, a biztosító adatvédelmi felelőséhez kérjük eljuttatni. 15
18 A biztosítónak az érintettel szemben fennálló tájékoztatási kötelezettségét kizárólag adatkezelést szabályozó jogszabály korlátozhatja. A biztosító személyes adatokat a biztosítási jogviszony fennállásának idején, valamint addig kezelhet, ameddig a biztosítási jogviszonnyal kapcsolatban igény érvényesíthető. A biztosító a létre nem jött biztosítási szerződéssel kapcsolatos személyes adatokat addig kezelheti, ameddig a szerződés létrejöttének meghiúsulásával kapcsolatban igény érvényesíthető. A biztosító köteles törölni az ügyfeleivel, volt ügyfeleivel vagy a létre nem jött szerződéssel kapcsolatos minden olyan személyes adatot, amelynek kezelése esetében az adatkezelési cél megszűnt, vagy amelynek kezeléséhez az érintett hozzájárulása nem áll rendelkezésre, illetve amelynek kezeléséhez nincs törvényes alap. Az érintett jogellenes adatkezelés esetén élhet tiltakozási jogával, illetve bírósághoz is fordulhat. Egyéb rendelkezések 86. A jelen feltételekben nem szabályozott kérdésekben a Polgári törvénykönyv szabályai az irányadók. Allianz Hungária Biztosító Zrt. 16
20 Allianz Hungária Biztosító Zrt AHB-15004/8